31.1.2014 Den Europæiske Unions Tidende L 28/1 II (Ikke-lovgivningsmæssige retsakter) INTERNATIONALE AFTALER RÅDETS AFGØRELSE af 28. januar 2014 om indgåelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab på den ene side og den danske regering og det grønlandske landsstyre på den anden side (2014/48/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, sammenholdt med artikel 218, stk. 6, litra a), under henvisning til forslag fra Europa-Kommissionen, under henvisning til Europa-Parlamentets godkendelse, og ud fra følgende betragtninger: (1) — Den 28. juni 2007 vedtog Rådet forordning (EF) nr. 753/2007 (!) om indgåelse af fiskeripartnerskabsaftalen mellem Det Europæiske Fællesskab på den ene side og den danske regering og det grønlandske landsstyre på den anden side (?) (»aftalen«). En protokol om fastsættelse af fiskerimulighederne og den finansielle modydelse som omhandlet i aftalen (?) (den »nuværende protokol«) var knyttet dertil. Den nuværende protokol udløber den 31. december 2012. (2) — Unionen har ført forhandlinger med Danmarks regering og Grønlands regering om en ny protokol til aftalen med fastsættelse af fiskerimulighederne og den finansielle modydelse (»protokollen«). (3) — Protokollen blev undertegnet i overensstemmelse med Rådets afgørelse 2012/653/EU (?) med forbehold af dens senere indgåelse og skal anvendes midlertidigt fra den 1. januar 2013. (4) — Protokollen bør godkendes — VEDTAGET DENNE AFGØRELSE: Artikel 1 Protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabs- aftalen mellem Det Europæiske Fællesskab på den ene side og den danske regering og det grønlandske landsstyre på den anden side (»protokollen«), godkendes hermed på Unionens vegne (?). Artikel 2 Formanden for Rådet foranstalter op Unionens vegne den noti- fikation, der er omhandlet i protokollens artikel 13. Artikel 3 Denne afgørelse træder i kraft på dagen for offentliggørelsen i Den Europæiske Unions Tidende. Udfærdiget i Bruxelles, den 28. januar 2014. På Rådets vegne G. STOURNARAS Formand 1 172 af 30.6.2007, s. 1. ()) EUT L (?) EUT L 172 af 30.6.2007, s. 4. (?) EUT L 172 af 30.6.2007, s. 9. (?) EUT L 293 af 23.10.2012, s. 4. D () Teksten til protokollen er offentliggjort i EUT L 293 af 23.10.2012, s. 5, sammen med afgørelsen om dens undertegnelse.